Document ID: /roh_data/filtered/fineweb-2-filterrobots_roh.jsonl.gz/29827

- Ils delegads da la USS han decidì l'iniziativa per ina 13avla renta.
- La decisiun è crudada a la radunanza a Berna.
- La suprastanza decida cura ch'i vegn cumenzà da rimnar las suttascripziuns.
L'iniziativa saja la resposta sin in problem da rentas che creschia ad in crescher. Las rentas tschessian mintg'onn e las contribuziuns en las cassas da pensiun s'augmentian en il medem mument.
Spezialmain problematica saja la situaziun da rentas tar las dunnas. Sch'ellas survegnian insumma ina renta da la cassa da pensiun saja quella en media be mez uschè auta sco quella dals umens.
Las rentas sajan snuaivel bassas, scriva l'uniun sindicala. La mesadad da las persunas ch'èn idas il 2017 en la pensiun, ston quintar cun pli pauc che 3'600 francs il mais (renta d'AVS e renta da la cassa da pensiun ensemen).
RR novitads 17:00